turjo4nis/wikipedia-bn-dump-20250701 huggingface dataset:
২০১৭–১৮ ইন্ডিয়ান সুপার লিগ

২০১৭–১৮ ইন্ডিয়ান সুপার লিগ হল ভারতের বর্তমান শীর্ষ ফুটবল লিগ ইন্ডিয়ান সুপার লিগ-এর চতুর্থ আসর। ১০টি দল অংশ নিয়েছিল ও প্রতিটি দল লিগ পর্বে ১৮টি করে ম্যাচ খেলেছিল। প্লে-অফে প্রথম চার দল উত্তীর্ণ হওয়ার পর দ্বি-লেগ বিশিষ্ট সেমি-ফাইনাল অনুষ্ঠিত হয়েছিল। এই মৌসুমের ডিফেন্ডিং চ্যাম্পিয়ন ছিল আতলেতিকো দে কলকাতা। ফাইনালে বেঙ্গালুরু ৩–২ গোলের ব্যবধানে হারিয়ে দ্বিতীয় বারের মতো শিরোপা জয়লাভ করে চেন্নাইয়িন।

দুটি নতুন দল সম্প্রসারণ দল হিসাবে লিগে যোগ দিয়েছে: বেঙ্গালুরু এবং জামশেদপুর। নতুন দুই ক্লাব লিগের নবম ও দশম দল। এটি আইএসএলের প্রথম সংস্করণ তৈরি করেছে যেখানে আটটির বেশি দল অংশ নিচ্ছে। দুটি দল সম্প্রসারণের পাশাপাশি, লিগটি আরও দুই মাস প্রসারিত হয়েছিল, তিন মাসের পরিবর্তে পাঁচ মাসে খেলা হয়েছিল। চলতি মৌসুমে সেমি-ফাইনাল পর্বে অ্যাওয়ে গোলের নিয়ম চালু করা হয়।

দলসমূহ

স্টেডিয়াম এবং অবস্থান

নিয়মিত মৌসুম

লিগ টেবিল

ফলাফল

প্লে অফ

বন্ধনী

সেমি-ফাইনাল

|}

ফাইনাল

মৌসুমী পুরস্কার

তথ্যসূত্র

বহিঃসংযোগ 
 দাপ্তরিক ওয়েবসাইট

ইন্ডিয়ান সুপার লিগ মৌসুম
২০১৭–১৮ ইন্ডিয়ান সুপার লিগ মৌসুম
ভারত
এনরিক আরানসিবিয়া ক্লাভেল

এনরিক আরানসিবিয়া ক্লাভেল (১৩ অক্টোবর ১৯৪৪ - ২৮ এপ্রিল ২০১১) ছিলেন একজন চিলীয় ডিআইএনএ নিরাপত্তা পরিষেবা এজেন্ট, যিনি ১৯৭৪ সালে জেনারেল কার্লোস প্র্যাটস এবং তার স্ত্রীকে হত্যা করেছিলেন।

আর্জেন্টিনায় গুপ্তহত্যার জন্য আরানসিবিয়াকে দোষী সাব্যস্ত করা হয়েছিল। ২০ বছর কারাগারে কাটানোর পর, ২০০৭ সালের জুলাই মাসে আরানসিবিয়াকে প্যারোলে মুক্তি দেওয়া হয়। তবে, ২০১১ সালের এপ্রিলে, বুয়েনস আইরেসে তার অ্যাপার্টমেন্টে তাকে ছুরিকাঘাতে হত্যা করা হয়।

তথ্যসূত্র 

১৯৪৪-এ জন্ম
২০১১-এ মৃত্যু
অপহরণে দোষী সাব্যস্ত
চিলি বিশ্ববিদ্যালয়ের প্রাক্তন শিক্ষার্থী
যাবজ্জীবন কারাদণ্ড থেকে মুক্তিপ্রাপ্ত ব্যক্তি
আর্জেন্টিনায় খুন হওয়া ব্যক্তি
আর্জেন্টিনায় ছুরিকাঘাতে মৃত্যু
যাবজ্জীবন কারাদণ্ডপ্রাপ্ত চিলীয় বন্দী
বিদেশে খুন হওয়া চিলীয় ব্যক্তি
বিদেশে কারাবন্দী চিলীয় ব্যক্তি
খুনের দায়ে দোষী সাব্যস্ত চিলীয় ব্যক্তি
চিলীয় অপহরণকারী
চিলীয় গুপ্তঘাতক
চিলির সাম্যবাদ বিরোধী
অভিনা আহের

অভিনা আহের একজন ভারতীয় রূপান্তরিত লিঙ্গের কর্মী। তিনি রূপান্তরিত লিঙ্গের মানুষদের ক্ষমতায়নের জন্য কাজ করেছেন। তিনি দ্য হামসফর ট্রাস্ট (মুম্বাই), ফ্যামিলি হেলথ ইন্টারন্যাশনাল (এফএইচআই), জনস হপকিন্স ইউনিভার্সিটি সেন্টার ফর কমিউনিকেশন প্রোগ্রাম (সিসিপি) এবং ইণ্ডিয়া এইচআইভি/এইডস অ্যালায়েন্সের মতো প্রতিষ্ঠানের সাথে কাজ করেছেন। তিনি একজন শিল্পী এবং রূপান্তরিত লিঙ্গের মানুষদের একটি নৃত্যদল - ড্যান্সিং কুইন্স - এর প্রতিষ্ঠাতা। অভিনা একজন টেডএক্স বক্তা এবং দিল্লি ও বারাণসীতে বক্তৃতা দিয়েছেন। তিনি বর্তমানে আই-টেক ইণ্ডিয়ার সাথে কী-পপুলেশনস (এইচআইভি এবং অন্যান্য স্বাস্থ্য সমস্যার উচ্চ ঝুঁকিতে রয়েছে এমন মানুষ) কারিগরি বিশেষজ্ঞ হিসেবে যুক্ত। এইচআইভি/এইডস ক্ষেত্রে তাঁর দুই দশকেরও বেশি অভিজ্ঞতা রয়েছে। তিনি বিভিন্ন সম্প্রদায়ের সাথে কাজ করেছেন যার মধ্যে রয়েছে পুরুষদের সাথে যৌন সম্পর্ক স্থাপনকারী পুরুষ, ট্রান্সজেণ্ডার ব্যক্তি, যৌনকর্মে নিযুক্ত মহিলা, শিরায় মাদক ব্যবহারকারী এবং এইচআইভি আক্রান্ত ব্যক্তিরা। তিনি বৈশ্বিক তহবিল-সমর্থিত প্রোগ্রাম 'পহচান'-এর প্রোগ্রাম ম্যানেজারও ছিলেন।

ব্যক্তিগত জীবন 
অভিনা মুম্বাইয়ের এক মধ্যবিত্ত মহারাষ্ট্রীয় পরিবারে অভিজিৎ আহের নামে জন্মগ্রহণ করেন। তাঁর মা একজন প্রশিক্ষিত কত্থক নৃত্যশিল্পী ছিলেন এবং একটি সরকারি প্রতিষ্ঠানে কাজ করতেন। তিনি প্রায়ই সরকারি অনুষ্ঠানে nrrity পরিবেশনা করতেন। অভিনা তাঁকে গভীরভাবে পর্যবেক্ষণ করতেন এবং একান্তে তাঁকে অনুকরণ করার চেষ্টা করতেন। তাঁর তিন বছর বয়সে তাঁর বাবা মারা যান। তাঁর মা তাঁকে একাই বড় করেছেন এবং পরে পুনরায় বিয়ে করেছেন।

জীবনী 
অভিনা আহের প্রাইড পদযাত্রায় অংশগ্রহণ করেন এবং ভারতের ট্রান্স সম্প্রদায়ের জন্য পরিবর্তন আনতে জাতীয় ও আন্তর্জাতিক সংস্থার সাথে কাজ করেন। তিনি বিভিন্ন প্রতিষ্ঠানের সাথে বিভিন্ন পদে জড়িত ছিলেন বা আছেন। তিনি গ্লোবাল অ্যাকশন ফর ট্রান্স ইকুয়ালিটির ট্রান্স সমস্যায় এইচআইভি পরামর্শদাতা। তিনি মার্কিন যুক্তরাষ্ট্রের আন্তর্জাতিক ট্রান্স তহবিলের পরিচালন কমিটির একজন সদস্য। তিনি ইণ্ডিয়া এইচআইভি/এইডস অ্যালায়েন্সের যৌনতা ও লিঙ্গ প্রকল্পের একজন পরামর্শদাতা এবং পহচান প্রোগ্রামের একজন জাতীয় প্রোগ্রাম ম্যানেজার। তিনি এমএআরপি-র প্রোগ্রাম ইন চার্জ কমিউনিকেশন, জনস হপকিন্স ইউনিভার্সিটি সেন্টার ফর কমিউনিকেশনে ইউএসএআইডি (ইউএস-এইড) অনুদানের সঙ্গে জড়িত। তিনি থাইল্যান্ডের ব্যাংককে এশিয়া প্যাসিফিক ট্রান্সজেণ্ডার নেটওয়ার্কের চেয়ার।

অভিনা আহের ডান্সিং কুইন্স নামে একটি ট্রান্সজেণ্ডার নৃত্য দলের প্রতিষ্ঠা করেছেন। এই গোষ্ঠীর লক্ষ্য হল নৃত্য এবং অভিব্যক্তিকে বাধা ভাঙার মাধ্যম হিসেবে ব্যবহার করা এবং ট্রান্স প্রচারণা নিয়ে কাজ করা। এই দলটি ২০০৯ সালে প্রতিষ্ঠিত হয়েছিল এবং বিভিন্ন শহরে নৃত্য পরিবেশনা করেছে। ২০১৬ সালে, তিনি ট্রান্সজেণ্ডার ব্যক্তিদের ক্ষমতায়নের জন্য টুইট ফাউণ্ডেশনও প্রতিষ্ঠা করেছিলেন।

বিমানবন্দরের নিরাপত্তা কর্মকর্তারা অভিনার ট্রান্সজেণ্ডার অবস্থা সম্পর্কে জানতে আগ্রহী হলে ভ্রমণের সময় তাঁকে সমস্যায় পড়তে হয়। আন্তর্জাতিক বিমানবন্দরে এমন বেশ কয়েকটি ঘটনা ঘটেছে যেখানে নিরাপত্তা কর্মকর্তারা (পুরুষ এবং মহিলা উভয়ই) তাঁকে পরীক্ষা করতে অস্বীকৃতি জানিয়েছেন। তিনি দৃঢ়ভাবে দাঁড়িয়ে তাদের ব্যাখ্যা করেন এবং তাদের সংবেদনশীল করার চেষ্টা করেন যা ট্রান্স সম্প্রদায়ের জন্য তাঁর প্রচারণার অংশ।

পুরস্কার এবং প্রশংসা 

 ২০১৭: মানবাধিকার প্রচারণার গ্লোবাল ইনোভেটর

তথ্যসূত্র 

২১শ শতাব্দীর ভারতীয় নারী
২১শ শতাব্দীর ভারতীয় এলজিবিটিকিউ ব্যক্তি
১৯৭৭-এ জন্ম
রূপান্তরকামী অধিকার কর্মী
ভারতীয় প্রেরণাদায়ী বক্তা
জীবিত ব্যক্তি
ভারতীয় নাগরিক অধিকার কর্মী
নীলস এবেসেন

নিলস এবেসেন (১৩০৮ - ২১ নভেম্বর ১৩৪০) ছিলেন একজন ডেনিশ স্কয়ার এবং জাতীয় বীর, যিনি ১৩৪০ সালে তৃতীয় গেরহার্ড, কাউন্ট অফ হলস্টেইন-রেন্ডসবার্গকে হত্যা করার জন্য পরিচিত। ১৩৩২ থেকে ১৩৪০ সাল পর্যন্ত, কাউন্ট গেরহার্ড জুটল্যান্ড এবং ফুনেন উভয়েরই অধিপতি ছিলেন। তার মৃত্যুর অর্থ ছিল ডেনমার্কে হোলস্টাইন শাসনের অবসান।

তথ্যসূত্র

অন্যান্য উৎস 

 Dansk Biografisk Leksikon, vol. ৪, কোপেন। ১৯৮০।
 Politikens Danmarkshistorie, vol. ৪ লেখক: এরিক কেজারগার্ড, কোপেন। ১৯৬২।
 জিস্কে ক্রোনিকে, অনুবাদ। রিক্কে অ্যাগনেট ওলসেন দ্বারা। আরহাস, ১৯৯৫।

বহিঃসংযোগ 

 কাজ মাঙ্কের নাটকের কার্লির ইংরেজি অনুবাদ

১৩০৮-এ জন্ম
জন্মের সাল অজানা
১৩৪০-এ মৃত্যু
যুদ্ধে নিহত ডেনীয় সামরিক কর্মী
ডেনীয় গুপ্তঘাতক
১৪শ শতাব্দীর ডেনীয় ব্যক্তি
রবার্ট বার্নস



রবার্ট বার্নস 

রবার্ট বার্নস (ইংরেজি: Robert Burns) (২৫শে জানুয়ারি ১৭৫৯ - ২১শে জুলাই ১৭৯৬), যিনি র‍্যাবি বার্নস নামেও পরিচিত, ছিলেন একজন স্কটিশ কবি ও গীতিকার। স্কটল্যান্ডের জাতীয় কবি হিসেবে তিনি ব্যাপকভাবে সম্মানীত এবং বিশ্বব্যাপী সমাদ্রিত। স্কট্স‌ ভাষা'র কবিদের মধ্যে তিনি সর্বাধিক জনপ্রিয় , যদিও তার অধিকাংশ লেখনী ইংরেজির একটি উপভাষায় ( Light Scots Dialect) লেখার কারণে তিনি স্কটল্যান্ডের বাইরের পাঠকদের কাছেও পৌছাতে সক্ষম হন । তিনি প্রমিত ইংরেজি ভাষায়ও লেখালেখি করেন এবং ঐসকল লেখনীতে তার রাজনৈতিক এবং সামাজিক ধারাভাষ্য স্পষ্টভাবে ফুটে ওঠে।

তাকে রোমান্টিকতাবাদ এর একজন অগ্রদুত হিসেবে বিবেচনা করা হয় ,এবং মৃত্যুর পর তিনি উদারনীতিবাদ ও সমাজতন্ত্রের প্রবর্তকদের নিকট  অনুপ্রেরণার উৎস এবং স্কটল্যান্ড ও সারা বিশ্বে ছড়িয়ে থাকা স্কটিশ লোকজনদের নিকট সাংস্কৃতিক আইকন হিসেবে পরিণত হন। ঊনবিংশ ও বিংশ শতাব্দীতে তার জীবনী ও কর্ম উদযাপন স্কটল্যান্ডের জাতীয় জীবনে গুরুত্বপূর্ণ অংশ হয়ে দাঁড়ায় এবং স্কটিশ সাহিত্যে তার প্রভাব এখন পর্যন্ত অত্যন্ত শক্তিশালী। ২০০৯ সালে  স্কটিশ টেলিভিশন STV এর জরিপে তিনি সর্বশ্রেষ্ঠ স্কট হিসেবে নির্বাচিত হন।

মূল রচনার পাশাপাশি,বার্নস স্কটল্যান্ডে ছড়িয়ে থাকা লোকসঙ্গীত সংগ্রহ , এবং প্রায়শ সেগুলোকে পরিমার্জন ও রূপায়ন করেন। তার কবিতা (এবং গান) "Auld Lang Syne" প্রায়ই বছরের শেষ দিনের অনুষ্ঠানে গাওয়া হয় এবং তার গান "Scots Wha Hae" দীর্ঘসময় স্কটল্যান্ডের অনানুষ্ঠানিক জাতীয় সঙ্গীত হিসেবে ব্যবহৃত হয়। বার্নসের অন্যান্য অনেক  কবিতা এবং গান আজও সারা বিশ্বে সুপরিচিত। এর মধ্যে উল্লেযোগ্য  "A Red, Red Rose", "A Man's a Man for A' That", "To a Louse", "To a Mouse", "The Battle of Sherramuir", "Tam o' Shanter", "Ae Fond Kiss"
গোরেড গোরেড

গোরেড গোরেড (; ওরোমো: গুরগুদদা) একটি কাঁচা গরুর মাংসের পদ। এটি ইথিওপিয়ায় খাওয়া হয়। যেখানে কিটফো হল মশলা ও পরিশোধিত মাখন দিয়ে মিশ্রিত কিমা করা গরুর মাংস, সেখানে গোরেড গোরেড ছোট টুকরো করে কাটা হয় এবং কোনো মসলা মেশানো হয় না। কিটফোর মতো এটি খুবই জনপ্রিয় এবং জাতীয় খাবার হিসেবে বিবেচিত হয়। এটি সাধারণত মিটমিটা (এক ধরনের গুঁড়ো মসলার মিশ্রণ) এবং আওয়াজে (এক ধরনের সরিষা ও মরিচের সস) এর সাথে পরিবেশন করা হয়।

এই পদটি কখনও কখনও কিটফোর সাথে তুলনা করা হয় হলেও গোরেড গোরেড মশলা ও মাখনে মেরিনেট করার পর খাওয়া হয় না। এটি প্রায়ই ইঞ্জেরা ফ্ল্যাটব্রেড, আওয়াজে মরিচ সস এবং লেবুর টুকরোর সাথে পরিবেশন করা হয়।

সাধারণত, মাংসের চর্বি রেখে দেওয়া হয় এবং সেটির সাথেই খাওয়া হয়। গোরেড গোরেড একটি স্বতন্ত্র পদ হিসেবে পরিবেশন করা যেতে পারে বা পূর্বোক্ত উপাদানগুলোর সাথে মিলিয়ে খাওয়া যেতে পারে। এছাড়াও, এটি বড় খাবারের অংশ হিসেবে পরিবেশিত হয়, বিশেষ করে উৎসব ও আনন্দ অনুষ্ঠানে।

আরও দেখুন 

 ইথিওপিয়ার রন্ধনপ্রণালী
 ইরিত্রিয়ার রন্ধনপ্রণালী
 কিটফো
 আফ্রিকান খাবারের তালিকা
 স্টিক টার্টার

তথ্যসূত্র 

জাতীয় পদ
ইথিওপীয় রন্ধনশৈলী
মধুমতি রেল সেতু

মধুমতি রেল সেতু গোপালগঞ্জ জেলার কাশিয়ানী উপজেলায় মধুমতি নদীর উপরে নির্মিত একটি রেল সেতু। এটি বাংলাদেশের ৪র্থ বৃহত্তম রেল সেতু।

বর্তমানে এই সেতু দিয়ে জাহানাবাদ ও রূপসী বাংলা এক্সপ্রেস ট্রেন চলাচল করছে।

তথ্যসূত্র 

বাংলাদেশের রেল সেতু
গোপালগঞ্জ জেলার পরিবহন
কাশিয়ানী উপজেলা
ইগবো রন্ধনশৈলী

ইগবো রন্ধনশৈলী হল দক্ষিণ-পূর্ব নাইজেরিয়ার ইগবো মানুষের বিভিন্ন ধরণের খাবার।

ইগবো খাবারের প্রধান অংশ হলো বিভিন্ন ধরনের স্যুপ। জনপ্রিয় স্যুপের মধ্যে রয়েছে ওফে ওহা, ওনুগবু, ওফে আক্বু, এগুসি এবং নসালা (সাদা মরিচ স্যুপ)। ইগবোদের প্রধান খাদ্য ইয়াম (মিঠে আলু)। এটি সেদ্ধ করে বা স্যুপের সাথে বেটে খাওয়া হয়।

ইগবো খাবার 

 আবাচা
 আকপু
 ইচিচা
 ইগুসি
 ফিয়ো ফিয়ো
 ইসি ইউ
 ওফ ওহা
 ওগবোনো স্যুপ
 ওকপা
 ওকরা স্যুপ
 পাম ওয়াইন
 উকওয়া
 ইয়াম (সবজি)

তথ্যসূত্র 

ইগবো রন্ধনশৈলী
রন্ধনশৈলী
নাইজেরিয়া
কিটফো

কিটফো () একটি ইথিওপিয়ান ঐতিহ্যবাহী পদ। এটি গুরাগে জনগণের মধ্যে উদ্ভূত। এটি কিমা করা কাঁচা গরুর মাংস এবং মিটমিটা (মরিচভিত্তিক মসলা গুঁড়ো) ও নাইটার কিব্বে (এক প্রকার পরিশোধিত মাখন যা হার্বস এবং মসলায় পরিশুদ্ধ করা হয়) দিয়ে মেরিনেট করা হয়। শব্দটি ইথিও-সেমিটিক ত্রিবর্ণমূলক ক-ট-ফ থেকে এসেছে, যার অর্থ "সূক্ষ্ম করে কাটা; কিমা"।

হালকা রান্না করা কিটফোকে কিটফো লেব লেব বলা হয়। কিটফো প্রায়ই আয়িবে নামে পরিচিত মৃদু স্বাদের পনির বা গোমেন নামে পরিচিত রান্না করা শাকসবজির সাথে পরিবেশন করা হয়। অথবা কখনও কখনও একসাথে মেশানো হয়। ইথিওপিয়ার অনেক অঞ্চলে, কিটফো সাধারণত ইঞ্জেরার সাথে পরিবেশন করা হয় এবং এটি গাঁজন করা টেফ আটা দিয়ে তৈরি স্পঞ্জের মতো নরম ও শোষণক্ষম একটি টক স্বাদের ফ্ল্যাটব্রেড। তবে গুরাগে ঐতিহ্যবাহী রান্নায় ইঞ্জেরার পরিবর্তে কোচো ব্যবহৃত হয়। এটি এনসেটে উদ্ভিদ থেকে তৈরি মোটা ফ্ল্যাটব্রেড। পরিবেশনের জন্য এনসেটে পাতাও সাজানোর উপকরণ হিসেবে ব্যবহার করা হতে পারে।

কিটফোকে সুস্বাদু ব্যঞ্জন হিসেবে বিবেচনা করা হয় না হলেও এটি সাধারণভাবে অত্যন্ত মর্যাদাপূর্ণ বলে গণ্য করা হয়। এটি বিশেষ অনুষ্ঠানগুলোতে পরিবেশন করা হয়, যেমন ২৭ সেপ্টেম্বর মেস্কেল উৎসব যেটি সত্যিকারের ক্রস আবিষ্কারের উদযাপন।

আরও দেখুন 

 গোরড গোরড
 স্টেক টারটার
 কিববে নায়েহ
 ইনজেরা
 আফ্রিকান খাবারের তালিকা
 ইথিওপিয়ার খাবার ও খাবারের তালিকা

তথ্যসূত্র

বহির্সংযোগ 

 কিটফো রেসিপি

ইথিওপীয় রন্ধনশৈলী
কোচো (খাবার)

কোচো (গেয: ቆጮ) হল এক ধরনের রুটি সদৃশ গাঁজন করা খাবার এবং এটি কাটা ও ঘষে নেওয়া এনসেটে গাছের গুঁড়ি থেকে তৈরি করা হয়। এনসেটে উদ্ভিদের ছদ্ম-কাণ্ডে থাকা শাঁস সংগ্রহ করে মণ্ড করা হয় এবং ইস্টের সাথে মিশিয়ে তিন মাস থেকে দুই বছর পর্যন্ত গাঁজন করা হয়। এটি ইঞ্জেরার বিকল্প বা সম্পূরক হিসেবে ইথিওপিয়ান খাবারে প্রধান খাদ্য হিসেবে ব্যবহৃত হয়। ১৯৭৫ সালে, ইথিওপিয়ার প্রতি ছয়জনের মধ্যে একজন সম্পূর্ণ বা আংশিকভাবে কোচোর ওপর নির্ভর করত।

কোচো সাধারণত কিটফো, গোমেন (রান্না করা শাকসবজি) এবং আয়িবে (পনির) এর সাথে খাওয়া হয়। এনসেটে গাছের কাণ্ড পিষে শাঁস বের করা হয় এবং কয়েক সপ্তাহ গাঁজন করার পর রান্না করা হয়। এটি বিভিন্ন ধরনের স্টু-এর সাথে পরিবেশন করা হয় এবং ইথিওপিয়ার কিছু অঞ্চলে প্রধান খাদ্য হিসেবে ব্যবহৃত হয়। কোচোর স্বাদ টক এবং এর গঠন ঘন ও আটার মতো।

এটি এনসেট উদ্ভিদের পাতার খোসার আঁশ এবং গুঁড়ো করা কন্দ থেকে তৈরি করা হয়। কোচো তিন মাস থেকে বারো মাস পর্যন্ত মাটির নিচে সংরক্ষণ করা যায় এবং খাদ্য সংকটের সময় পুষ্টির একটি প্রস্তুত উৎস হিসেবে কাজ করে। সাধারণত এটি অন্যান্য খাবার তুলে খাওয়ার জন্য বাসন হিসেবে ব্যবহার করা হয়।

তথ্যসূত্র 
5. ^ https://rippleeffect.org/blog/ethiopian-enset-feast

ইথিওপীয় রন্ধনশৈলী
লোহালিয়া সেতু

লোহালিয়া সেতু বাংলাদেশের পটুয়াখালী শহরের পূর্ব দিকে লোহালিয়া নদীর উপর নির্মিত একটি সড়ক সেতু। সেতুটির মোট দৈর্ঘ্য । ২০১১ সালে সেতুটির নির্মাণ কাজ শুরু হয় এবং ২০২৩ সালে নির্মাণ কাজ শেষ হয়।

ইতিহাস 

২০০৮ সালে স্থানীয় সরকার বিভাগ (এলজিডি) পটুয়াখালীর গলাচিপা–কলাগাছিয়া সড়কের লোহালিয়া নদীর উপর এই সেতু নির্মাণের উদ্যোগ নেয়। তখন সেতুটির নির্মাণব্যয় ধরা হয়েছিল  ৪৬ কোটি বাংলাদেশী টাকা। ২০১১ সালের ৯ নভেম্বর সেতু নির্মাণের কার্যাদেশ আসে এবং নির্মাণকাজ শুরু হয়। সেতু নির্মাণের শুরুতেই  ভূমি অধিগ্রহণ করা হয়। এই ভূমি অধিগ্রহণে ৩ কোটি ৭৫ লাখ ২২ হাজার ৩৭৯ বাংলাদেশী টাকা ব্যয় হয়।

২০১৪ সালে সেতুর নির্মাণ কাজ শেষ হওয়ার কথা ছিল। কিন্তু ৫৫ শতাংশ কাজ শেষ হলে ২০১৪ সালের ১ অক্টোবর স্থানীয় সরকার বিভাগ, পল্লী উন্নয়ন ও সমবায় বিভাগ এবং নৌ পরিবহন মন্ত্রণালয়ের আন্তমন্ত্রণালয়ের সভার সিদ্ধান্তে সেতুর নির্মাণকাজ বন্ধ করে দেওয়া হয়। প্রথমদিকে নদী থেকে সেতুর উচ্চতা ছিল । সেতু নির্মাণের অনুমোদন দেওয়ার সময় পায়রা বন্দরের কথা বিবেচনা করা হয়নি। পায়রা বন্দর নির্মাণের ফলে ভবিষ্যতে লোহালিয়া নদীতে পণ্যবাহী জাহাজ চলাচল করবে। তাই উচ্চতা কম হওয়ায় সেতুর নির্মাণকাজ বন্ধ করে দেয়।

পরবর্তীতে পায়রা বন্দরের কথা বিবেচনা করে নদী থেকে সেতুর উচ্চতা  করা হয়। ২০১৯ সালের আগস্টে পুণরায় নির্মাণ কাজ শুরু হয়। ২০২০ সালের ডিসেম্বর মাসে কাজ শেষ হওয়ার কথা ছিল কিন্তু করোনা মহামারি কারণে নির্মাণ কাজের মেয়াদ বাড়ানো হয়।

২০২৩ সালের ৩০ জুন স্থানীয় সরকার প্রকৌশল অধিদপ্তর সেতু নির্মাণ কাজ সম্পন্ন করেন। বাংলাদেশের সাবেক প্রধানমন্ত্রী শেখ হাসিনা ২০২৩ সালের ১০ নভেম্বর গণভবন থেকে ভিডিও কনফারেন্সের মাধ্যমে সেতু উদ্বোধন করেন।

তথ্যসূত্র 

পটুয়াখালী জেলার পরিবহন
বাংলাদেশের সড়ক সেতু
২০২৩-এ সম্পন্ন সেতু
পটুয়াখালী সদর উপজেলা
বাবু সোনা

বাবু সোনা ২০২৫ সালের একটি বাংলা ভাষার ভারতীয় প্রণয়ধর্মী হাস্যরসাত্মক চলচ্চিত্র। প্রমিট এ ঘোষ এককভাবে কাহিনী এবং অংশুমান প্রত্যুষের সাথে চিত্রনাট্য ও সংলাপ লিখেছেন। এসকে মুভিজের ব্যানারে প্রযোজনা করেছেন অশোক ধানুকা ও হিমাংশু ধানুকা। প্রধান চরিত্রে অভিনয় করেছেন জিতু কমল ও শ্রাবন্তী চট্টোপাধ্যায়।

সঙ্গীত পরিচালনা করেছেন দোলন-মৈনাক। চিত্রগ্রহণ করেছেন সুপ্রিয় দত্ত এবং সম্পাদনা করেছেন মোঃ কালাম।

পটভূমি
চলচ্চিত্রটি একজন অপহরণকারীকে কেন্দ্র করে, যে তার অপরাধমূলক কার্যক্রম গোপন রাখতে একটি আইটি কোম্পানির ছদ্মবেশ ধারণ করে। অন্যদিকে, এক চোর নিজেকে পুলিশ অফিসার হিসেবে পরিচয় দিয়ে তাকে ব্ল্যাকমেইল করার চেষ্টা করে এবং তার অপরাধ প্রকাশ করার হুমকি দেয়। তবে, পরিস্থিতি জটিল হয়ে ওঠে যখন অপহরণকারী চোরের প্রেমে পড়ে। ঘটনাচক্রে, তারা দুজনেই একটি অপহরণ মামলায় জড়িয়ে পড়ে, যেখানে প্রতারণা, সম্পর্ক ও অপরাধের জটিলতা নতুন মোড় নেয়।

অভিনয়শিল্পী
 বাবু চরিত্রে জিতু কমল
 সোনা চরিত্রে শ্রাবন্তী চট্টোপাধ্যায়
 তিতাস চরিত্রে পায়েল সরকার
 আশরুনু চরিত্রে সাগ্নিক
 অঘোরনাথ চরিত্রে বুদ্ধদেব ভট্টাচার্য
 লিজেল চরিত্রে আলেকজান্দ্রা টেলর
 অত্রি ভট্টাচার্য
 বিলাস দে

মুক্তি
২০২৫ সালের ১৪ই ফেব্রুয়ারি চলচ্চিত্রটি পশ্চিমবঙ্গের প্রেক্ষাগৃহে মুক্তি পায়।

২০২৩ সালের ৩ ডিসেম্বর কেন্দ্রীয় চলচ্চিত্র অনুমোদন পর্ষদ থেকে "ইউএ ১৩+" বিভাগসহ প্রদর্শনের অনুমতি পায়।

তথ্যসূত্র

বহিঃসংযোগ

 

২০২৫-এর প্রণয়ধর্মী হাস্যরসাত্মক চলচ্চিত্র
২০২০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
এসকে মুভিজ
বাংলা ভাষার প্রণয়ধর্মী নাট্য চলচ্চিত্র
ভারতীয় প্রণয়ধর্মী নাট্য চলচ্চিত্র
অংশুমান প্রত্যুষ পরিচালিত চলচ্চিত্র
সিডনি ফুটবল স্টেডিয়াম (২০২২)

সিডনি ফুটবল স্টেডিয়াম, বর্তমানে স্পন্সরশিপের কারণে আলিয়ানৎস স্টেডিয়াম নামে পরিচিত, অস্ট্রেলিয়ার নিউ সাউথ ওয়েলসের সিডনি শহরতলির মুর পার্কে অবস্থিত একটি বহুমুখী স্টেডিয়াম। মূল সিডনি ফুটবল স্টেডিয়ামের প্রতিস্থাপন হিসাবে নির্মিত, এটি ২৮ আগস্ট ২০২২-এ আনুষ্ঠানিকভাবে উদ্বোধন করা হয়েছে। মাঠের প্রধান ভাড়াটে দল গুলো হল ন্যাশনাল রাগবি লিগের সিডনি রুস্টার্স, সুপার রাগবির নিউ সাউথ ওয়েলস ওয়ারাটাস এবং এ-লিগের সিডনি এফসি। এটি ছিল ২০২৩ ফিফা মহিলা বিশ্বকাপের অন্যতম ভেন্যু এবং ২০২৭ রাগবি বিশ্বকাপের ম্যাচগুলি আয়োজন করবে।

২০২৩ ফিফা মহিলা বিশ্বকাপের ম্যাচ

উপস্থিতির রেকর্ড
৪ সেপ্টেম্বর ২০২৪ পর্যন্ত বর্তমান

তথ্যসূত্র

বহিঃসংযোগ

 

নিউ সাউথ ওয়েলস
সিডনি
সিডনির ক্রীড়া মাঠ
পুরুষ এ-লিগের স্টেডিয়াম
অস্ট্রেলিয়ার রাগবি লিগ স্টেডিয়াম
অস্ট্রেলিয়ার রাগবি ইউনিয়ন স্টেডিয়াম
সিডনির ফুটবল মাঠ
সিডনি ফুটবল ক্লাব
২০২২-এ সম্পন্ন ক্রীড়া মাঠ
২০২৩ ফিফা মহিলা বিশ্বকাপ
২০৩২ গ্রীষ্মকালীন অলিম্পিক
আলিয়ানৎস
বাবু বজরঙ্গি

বাবুভাই প্যাটেল, যিনি বাবু বজরঙ্গি নামে পরিচিত, ছিলেন একটি হিন্দু ডানপন্থী সংগঠন বজরঙ্গ দলের গুজরাত শাখার নেতা। তিনি ২০০২ সালের গুজরাট দাঙ্গার অন্যতম কেন্দ্রীয় ব্যক্তিত্ব ছিলেন। তিনি নারোদা পাটিয়া গণহত্যা মূল পরিকল্পনায় তার ভূমিকার জন্য একটি বিশেষ আদালত দ্বারা যাবজ্জীবন কারাদণ্ডে দণ্ডিত হন, যাতে ৩৬ জন নারী, ২৬ জন পুরুষ এবং ৩৫ জন শিশুসহ মোট ৯৭ জন মুসলমান নিহত হন। ভারতের সর্বোচ্চ আদালত ২০১৯ সালের মার্চ মাসে চিকিৎসাগত কারণে তার জামিন মঞ্জুর করেন।

২০০২ সালের দাঙ্গায় ভূমিকা
২০০৭ সালে, ভারতীয় সাময়িকী তেহেলকা একটি গোপন ক্যামেরায় ধারণকৃত সাক্ষাৎকার প্রকাশ করে, যেখানে বজরঙ্গি ২০০২ সালের গুজরাট দাঙ্গার অন্যতম নৃশংস ঘটনা, নারোদা পাটিয়া গণহত্যায় ভারতীয় মুসলমানদের বিরুদ্ধে সহিংসতায় নিজের ভূমিকা সম্পর্কে স্পষ্টভাবে কথা বলেন:

ভিডিওতে বজরঙ্গি দাবি করেন যে, হত্যাকাণ্ডের পর তিনি স্বরাষ্ট্রমন্ত্রী গোর্ধন জাডাফিয়া এবং ভিএইচপি এর সাধারণ সম্পাদক জয়দীপ প্যাটেলকে ফোন করে হত্যাকাণ্ডের বিবরণ দেন। কয়েক ঘণ্টা পর তার বিরুদ্ধে একটি এজাহার দায়ের করা হয় এবং পুলিশ কমিশনার তাকে দেখামাত্র গুলি করার নির্দেশ জারি করেন। পরবর্তীতে তাকে গ্রেপ্তার করা হলেও জামিনে মুক্তি পান। তেহেলকার সাথে সাক্ষাৎকারের সময় তিনি জামিনে মুক্ত ছিলেন। তিনি আরও দাবি করেন যে, নরেন্দ্র মোদী তাকে জেল থেকে মুক্ত করার জন্য তিনবার বিচারক পরিবর্তন করেন, কারণ প্রথম দুই বিচারক তার গুরুতর অপরাধের জন্য বজরঙ্গিকে মৃত্যুদণ্ড দিতে চেয়েছিলেন।

২০১২ সালে, মায়া কোদনানী এবং অন্যান্য ত্রিশজন অভিযুক্তের সাথে তাকে নারোদা পাটিয়া গণহত্যা মামলায় দোষী সাব্যস্ত করা হয়। ৩২ জন অভিযুক্তকেই হত্যা, হত্যার চেষ্টা, ষড়যন্ত্র, শত্রুতা ও সাম্প্রদায়িক ঘৃণা ছড়ানো এবং বেআইনি সমাবেশের জন্য দোষী সাব্যস্ত করা হয়।

৩১শে আগস্ট ২০১২ সালে বজরঙ্গিকে যাবজ্জীবন কারাদণ্ড দেওয়া হয়। যাবজ্জীবন কারাদণ্ডপ্রাপ্ত হওয়া সত্ত্বেও, তিনি জামিনে কারাগারের বাইরে রয়েছেন। ২০১৬ সাল পর্যন্ত, বজরঙ্গিকে তার স্ত্রী এবং নিজের অসুস্থতার কারণ দেখিয়ে ১৪ বার অস্থায়ী জামিন মঞ্জুর করা হয়। আংশিক অন্ধত্ব এবং বধিরতার মতো স্বাস্থ্য সমস্যার দাবি জানানোর পর, বজরঙ্গিকে সবরমতী কেন্দ্রীয় কারাগারে একজন সেবক (দেহরক্ষী) প্রদান করা হয়। ৭ই মার্চ ২০১৯ সালে, ভারতের সুপ্রিম কোর্ট বাবু বজরঙ্গিকে জামিন দেয়। গুজরাট সরকার গত বছর বজরঙ্গির করা জামিনের আবেদনের জবাবে সুপ্রিম কোর্টকে জানায়, তার শারীরিক অবস্থা খারাপ। রাজ্য আদালতকে জানায়, বিভিন্ন অসুস্থতার পাশাপাশি বজরঙ্গী সম্পূর্ণ দৃষ্টিশক্তি হারিয়েছেন বলে অভিযোগ রয়েছে।

অন্যান্য কার্যক্রম
বাবু বজরঙ্গি নবচেতন ট্রাস্ট নামে একটি সংস্থা পরিচালনা করেন। তার দাবি অনুযায়ী, এটি মেয়েদের ‘রক্ষা’ করে, যারা পরিবারের অমতে পালিয়ে গিয়ে নিজ সম্প্রদায়ের বাইরে বিবাহ করে। তবে ফ্রন্টলাইন  ম্যাগাজিনের এক প্রতিবেদনে বলা হয়েছে যে, তার সংগঠন ভয়ভীতি প্রদর্শন ও সহিংসতার মাধ্যমে এসব বিবাহ জোরপূর্বক বাতিল করতে বাধ্য করে। উক্ত প্রতিবেদন ও বাবু বজরঙ্গির নিজের বক্তব্য অনুযায়ী, তিনি এ পর্যন্ত ৭০০-এর বেশি মেয়েকে আন্তঃজাতিগত বিবাহ থেকে ‘রক্ষা’ করেছেন।

আরও দেখুন
প্রবোধানন্দ গিরি
গেরুয়াকরণ
হিন্দুত্ব পপ
হিন্দু মুন্নানি
ভারতীয় গো রক্ষা দল

তথ্যসূত্র

জীবিত ব্যক্তি
গুজরাতের রাজনীতিবিদ
হিন্দুত্ব
যাবজ্জীবন কারাদণ্ডে দণ্ডিত ভারতীয় বন্দি
খুনের দায়ে দোষী সাব্যস্ত ভারতীয়
হিন্দু জাতীয়তাবাদী
ভারতে হিন্দু অনুপ্রাণিত সহিংসতা
গৈরিক সন্ত্রাস
গুশ কাতিফ জাদুঘর

গুশ কাটিফ জাদুঘর () একটি জাদুঘর যা জেরুজালেম, ইসরায়েল-এ অবস্থিত। এই জাদুঘরটি আগস্ট ২০০৮ সালে প্রতিষ্ঠিত হয়। এটি মূলত গাজা উপত্যকায় ইহুদি বসতির ইতিহাস পর্যালোচয়ান করে। এতে হাসমোনীয় রাজবংশ থেকে আধুনিক সময় পর্যন্ত গাজা উপত্যকায় ইহুদি উপস্থিতির ওপর আলোকপাত করা হয়। বিশেষত ১৯৬৭ সালের যুদ্ধের পর স্থাপিত গাজা উপত্যকার ইহুদি বসতি সম্পর্কে জাদুঘরে আলোকপাত করা হয়েছে যা ২০০৫ সাল পর্যন্ত বিদ্যমান ছিল।

এই জাদুঘরটি মাখানে ইয়েহুদা বাজারের কাছে  নাচলা'ত অঞ্চলে অবস্থিত।

জাদুঘরের অন্যতম প্রতিষ্ঠাতা ছিলেন শালোম দোভ উলপো, যিনি "অবৈধ পশ্চিম তীরের আউটপোস্ট খালি করতে অস্বীকার করার জন্য সৈন্যদের ঘুষ দেওয়ার" অভিযোগে অভিযুক্ত হয়েছিলেন।

জাদুঘরের পরিচালকদের মতে, এর উদ্দেশ্য হলো "স্মৃতিচারণ, সংরক্ষণ এবং গাজা উপত্যকায় ইহুদি বসতি স্থাপনের প্রচেষ্টার প্রতি শ্রদ্ধা নিবেদন করা এবং গুশ কাটিফ ও উত্তর সামারিয়ার বসতিগুলোর উচ্ছেদের স্মৃতিকে জাতীয় চেতনায় ধরে রাখা", যা "বিচ্ছিন্নকরণ পরিকল্পনার" অংশ হিসেবে বাস্তবায়িত হয়েছিল।

এই জাদুঘরে মোট ৮টি বিভাগ রয়েছে: পরিচিতি, ১৯৬৭ সালের পর বসতি স্থাপন, কমলা উইং, কালো উইং, ভবিষ্যত বিভাগ, চলচ্চিত্র হল, গ্রন্থাগার এবং প্রদর্শনী তল।

জাদুঘরটি "গুশ কাটিফ প্রাইভেট মিউজিয়াম ইন জেরুজালেম" নামক একটি সংঘের মাধ্যমে প্রতিষ্ঠিত হয়, যার লক্ষ্য হলো "গুশ কাটিফ বসতিগুলোর স্মরণ রক্ষা করা"। এই সংঘটিকে ইসরায়েলি রাজনীতিতে ডানপন্থী বলে বিবেচনা করা হয়। বছরের পর বছর ধরে ইসরায়েলি জনগণের বড় একটি অংশ গাজা উপত্যকার সংযুক্তিকে বাস্তবসম্মত বা ভালো ধারণা বলে মনে করেননি।

৭ অক্টোবর ২০২৩ সালের ইসরায়েল-হামাস যুদ্ধের শুরু হওয়ার পর, জাদুঘরের গাইড ওদেদ মিজরাহি জানিয়েছিলেন যে, জাদুঘরে দর্শনার্থীর সংখ্যা বৃদ্ধি পেয়েছে এবং আন্তর্জাতিক গণমাধ্যমের কাছ থেকেও আগ্রহ দেখা যাচ্ছে।

সূত্র

বহিঃসংযোগ

তথ্যসূত্র

বহিঃসংযোগ 

 

জেরুসালেমের জাদুঘর
২০০৮-এ ইসরায়েলে প্রতিষ্ঠিত
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
ফারাহ সিটি হাসপাতাল

ফারাহ সিটি হাসপাতাল আফগানিস্তানের ফারাহ শহরে অবস্থিত  ফারাহ প্রদেশের আঞ্চলিক হাসপাতাল। এই হাসপাতালটি মার্কিন বোমা হামলায় আক্রান্ত অনেক মানুষকে চিকিৎসা দিয়েছে। প্রদেশের স্বাস্থ্যসেবার ক্ষেত্রে হাসপাতালের কর্মকর্তাদেরও কর্তৃত্বপূর্ণ অবস্থান রয়েছে এবং প্রায়শই তাদের অঞ্চল জুড়ে ছোট ক্লিনিকগুলি পর্যালোচনা করার জন্য পাঠানো হয়। ২০১০ সালে, হাসপাতালটি বিদ্যুতায়িত করা হয়েছিল।

তথ্যসূত্র 

ফারাহ প্রদেশ
আফগানিস্তানের হাসপাতাল
মুরাদিয়ে কমপ্লেক্স

মুরাদিয়ে কমপ্লেক্স () বা সুলতান মুরাদ দ্বিতীয়-এর কমপ্লেক্স হলো বুরসা, তুরস্কে অবস্থিত একটি কমপ্লেক্স। এটি একটি ইউনেস্কো বিশ্ব ঐতিহ্যবাহী স্থানের অংশ। উল্লেখ্য, দ্বিতীয় মুরাদ ছিলেন অটোমান সুলতান। তিনি ১৪২১–১৪৪৪, এবং ১৪৪৬–১৪৫১ খ্রিস্টাব্দে অটোমান সাম্রাজ্যের শাসক ছিলেন।

ইতিহাস 
সুলতান মুরাদ দ্বিতীয় কর্তৃক বুরসাতে নির্মিত এই মসজিদ কমপ্লেক্সে মোট বারোটি সমাধি (তুরবে) রয়েছে, যেগুলোর বেশিরভাগই তার আত্মীয়দের সমাধি। এই কমপ্লেক্সের নির্মাণ কাজ ইয়েশিল মসজিদের পর শুরু হয়, যা বুরসার পূর্ব অঞ্চলে অবস্থিত। ১৮৫৫ সালের একটি বড় ভূমিকম্প মুরাদিয়ে কমপ্লেক্সের অনেকাংশ ক্ষতিগ্রস্ত করে। পরবর্তীতে উনিশ শতকের শেষের দিকে এটি পুনরুদ্ধার করা হয়। ২০১৫ সালে আরও একটি পুনঃনির্মাণ প্রকল্প সম্পন্ন হয়।

এই বৃহৎ কমপ্লেক্সের মধ্যে রয়েছে মুরাদিয়ে মসজিদ, মুরাদিয়ে মাদ্রাসা, মুরাদিয়ে গোসলখানা, মুরাদিয়ে হাসপাতাল, একটি ফোয়ারা, শিলালিপি এবং বহু সমাধি। এখানে সুলতান মুরাদ দ্বিতীয়, শেহজাদে আহমেদ, জেম সুলতান, শেহজাদে মুস্তাফা, মাহিদেভরান হাতুন, গুলশাহ হাতুন, হুমা হাতুন, সিত্তিশাহ হাতুন, সরাইলিলার সমাধি এবং শিরিন হাতুনের সমাধি আছে।

মসজিদটি ছিল কমপ্লেক্সের প্রথম নির্মাণ প্রকল্প, যা ১৪২৬ সালে সম্পন্ন হয়। এটি একটি উল্টো-টি আকৃতির পরিকল্পনায় নির্মিত, যার সম্মুখভাগে একটি গম্বুজবিশিষ্ট বারান্দা রয়েছে। এর নির্মাণ সামগ্রী ইট এবং এতে চারটি প্রধান গম্বুজ রয়েছে। মসজিদের অভ্যন্তরে গাঢ় নীল ও ফিরোজা রঙের ষড়ভুজ টাইলস ব্যবহার করা হয়েছে। এতে দুটি মিনার রয়েছে, যার মধ্যে একটি পুরনো এবং অপরটি ১৯ শতকের ভূমিকম্পে ধসে পড়ার পর ১৯০৪ সালে পুনর্নির্মাণ করা হয়। ১৮শ শতকের শুরুতে একটি অগ্নিকাণ্ড মসজিদটির ক্ষতি করেছিল, ফলে মিহরাবটি রোকোকো শৈলীতে পুনর্নির্মাণ করা হয়।

মাদ্রাসাটি মসজিদের পশ্চিম পাশে অবস্থিত। এর কেন্দ্রীয় উঠোনটি শিক্ষার্থী কক্ষ ও একটি শ্রেণিকক্ষ দ্বারা বেষ্টিত, যার উপর একটি গম্বুজ রয়েছে। বহির্ভাগে ইট ও পাথর ব্যবহৃত হয়েছে।

সুলতান দ্বিতীয় মুরাদ-এর সমাধিটি তার মৃত্যুর আগেই নির্মিত হয়েছিল নাকি তার পুত্র মেহমেদ দ্বিতীয় তার ইচ্ছানুযায়ী এটি নির্মাণ করেছিলেন, তা নিয়ে বিতর্ক রয়েছে। সমাধিটি ইট ও পাথরে নির্মিত এবং খোলা গম্বুজবিশিষ্ট। এর প্রবেশদ্বারে একটি সুন্দর কাঠের ছাউনি রয়েছে, যা নক্ষত্র নকশায় খোদাই করা হয়েছে।

বাকি এগারোটি সমাধি মসজিদ ও মাদ্রাসার দক্ষিণ পাশে অবস্থিত। সেগুলো সুলতানের পরিবারের অন্যান্য সদস্যদের সমাধি। এই সমাধিগুলো মূলত নীল রঙের বহুরঙা চকচকে টাইলস দিয়ে সজ্জিত। তবে শেহজাদে মুস্তাফা এবং মাহিদেভরান হাতুন-এর সমাধি ব্যতিক্রম, যা ১৬শ শতকের ইজনিক টাইলসের পেইন্টেড পলিক্রোম প্রযুক্তিতে অলংকৃত হয়েছে।

১৯৫০-এর দশকে মাদ্রাসাটি একসময় একটি যক্ষ্মা ক্লিনিকে রূপান্তরিত হয় এবং বর্তমানে এটি একটি চিকিৎসা কেন্দ্র হিসেবে ব্যবহৃত হচ্ছে।

গ্যালারি

তথ্যসূত্র

বহিঃসংযোগ 

 "Muradiye Complex." বুরসা গভর্নরশিপের প্রকাশনা, ২০০৪।
 কমপ্লেক্সের বিস্তারিত চিত্র
 মুরাদিয়ে কমপ্লেক্স, বুরসা, আর্কনেট

তুরস্কের মাদ্রাসা
বুরসার উসমানীয় মসজিদ
বুরসার মসজিদ
তুরস্কের স্মৃতিস্তম্ভ ও স্মারক
উসমানীয় সাম্রাজ্যের ভবন ও স্থাপনা
উইকিউপাত্তে স্থানাঙ্ক আছে
১৫শ শতাব্দীতে উসমানীয় সাম্রাজ্যে প্রতিষ্ঠিত